ฉันมีเพศสัมพันกับสามีแล้วน้ำหล่อลื่นเป็นฟองเหมือนโฟมสีขาวเกิดจากอะไร
สวัสดีค่ะ น้ำหล่อลื่นที่มีฟองปน แสดงว่ามีอากาศปนในน้ำหล่อลื่น ซึ่งในการมีเพศสัมพันธ์ หากมีการดึงอวัยวะเพศเข้าออกช่องคลอดบ่อยๆ หรือช่องคลอดมีการขยายตัวมาก หรือขาดความยืดหยุ่น ก็จะทำให้อากาศเข้าไปในช่องคลอดได้มาก และเมื่อผสมกับน้ำต่างๆ ที่อยู่ในช่องคลอด ก็จะทำให้เกิดเป็นฟองได้อย่างไรก็ตาม หากนอกจากการมีฟองแล้ว หากมีกลิ่นเหม็นผิดปกติ หรือมีเลือดปน ก็จะถือว่าผิดปกติ โดยอาจเกิดจากการติดเชื้อต่างๆ ในช่องคลอดหรือในโพรงมดลูก หรือมีรูทะลุระหว่างลำไส้ใหญ่และช่องคลอด ทำให้เกิดอากาศเข้ามาในช่องคลอดได้ ซึ่งการมีรูทะลุ อาจเกิดจากการเคยได้รับการผ่าตัด การฉายรังสีรักษา หรือเป็นโรคลำไส้อักเสบเรื้อรังรุนแรง เป็นมะเร็งลำไส้ใหญ่ เป็นต้นดังนั้น หากมีเฉพาะฟองอากาศปนในน้ำหล่อลื่น ไม่ได้มีอาการผิดปกติอื่นๆ ก็อาจไม่จำเป็นต้องทำอะไร แต่หากมีความผิดปกติอื่นๆ เช่น น้ำหล่อลื่นมีกลิ่นเหม็น มีเลือดปน หรือมีสีเขียวเหลืองคล้ายหนอง มีปวดท้องน้อย เป็นต้น ก็ควรไปพบไปพบแพทย์เพื่อตรวจหาสาเหตุค่ะ